ΓΡΑΠΤΗ ΕΡΩΤΗΣΗ E-0649/97 υποβολή: Carmen Dνez de Rivera Icaza (PSE) προς την Επιτροπή (6 Μαρτίου 1997)

Θέμα: Ενσωμάτωση της περιβαλλοντικής διάστασης στις άλλες πολιτικές της Ευρωπαϊκής Ένωσης

Θα μπορούσε η Επιτροπή να μας πληροφορήσει τι μέτρα έχει λάβει προκειμένου να λαμβάνεται υπόψη το άρθρο 130Ρ παράγραφος 2 της Συνθήκης της Ευρωπαϊκής Ένωσης στον καθορισμό και την εφαρμογή των άλλων πολιτικών της Ένωσης, πέραν της περιβαλλοντικής, και να μας αναφέρει τις συγκεκριμένες ενέργειες που τέθηκαν σε εφαρμογή για αυτό το σκοπό;

Aπάντηση της κας Βjerregaard εξ ονόματος της Επιτροπής (11 Απριλίου 1997)

Το πέμπτο πρόγραμμα δράσεως της Επιτροπής για το περιβάλλον τόνιζε την ανάγκη να ενσωματωθεί το περιβάλλον σε τομεακές πολιτικές, όπως η κατασκευαστική βιομηχανία, οι μεταφορές, η ενέργεια, η γεωργία και ο τουρισμός ((COM(92)23 - EE αριθ. C 138, 17.5.1993.)). Η αναθεώρηση του πέμπτου προγράμματος δράσεως, και το σχέδιο δράσεως για την εφαρμογή του ((COM(96)648 τελικό - ΕΕ αριθ. C 28, 29.1.1997.)), που εγκρίθηκαν και τα δύο από την Επιτροπή τον Ιανουάριο του 1996, επεσήμαναν την ανάγκη για βελτιωμένη ενσωμάτωση της περιβαλλοντικής διάστασης στις άλλες πολιτικές και διατύπωσαν συγκεκριμένες προτάσεις, οι οποίες επί του παρόντος εξετάζονται στο Συμβούλιο και στο Κοινοβούλιο. Οι εν λόγω πολιτικές και δράσεις απευθύνονται τόσο σε τομεακές πολιτικές, όσο και σε περιβαλλοντικά μέσα.

Τον Ιούνιο του 1993, η Επιτροπή εισήγαγε εσωτερικούς μηχανισμούς, που αφορούν όλες τις προτάσεις και δράσεις της, προκειμένου να ενσωματώσει περιβαλλοντικές απαιτήσεις σε άλλες κοινοτικές πολιτικές:

- όλες οι προτάσεις της Επιτροπής πρέπει να εξετάζονται από την άποψη των περιβαλλοντικών επιπτώσεων. Σε περίπτωση που προβλέπεται σημαντικός αντίκτυπος στο περιβάλλον, διεξάγεται εκτίμηση των περιβαλλοντικών επιπτώσεων. Η Επιτροπή έχει αναπτύξει συστήματα επιμόρφωσης για το προσωπικό που ασχολείται με μεθόδους εκτίμησης των επιπτώσεων και ανάλυσης κόστους-οφέλους 7

- σε νέες νομοθετικές προτάσεις, η αιτιολογική έκθεση πρέπει να περιγράφει και να δικαιολογεί τον αντίκτυπο στο περιβάλλον, καθώς και το περιβαλλοντικό κόστος και οφέλη, τα οποία συνεπάγονται 7

- η Επιτροπή αναφέρει, στο πρόγραμμα εργασίας της, ποιες από τις προτάσεις της ενδέχεται να έχουν σημαντικές περιβαλλοντικές επιπτώσεις, καλούμενες «πράσινα αστέρια». Τα «πράσινα αστέρια» χρησιμοποιήθηκαν, για πρώτη φορά, στο νομοθετικό πρόγραμμα της Επιτροπής του 1994, για να υποδηλώσουν νομοθετικές πράξεις για τις οποίες ενδέχετο να απαιτηθεί περιβαλλοντική εκτίμηση 7

- έχουν ορισθεί ανταποκριτές ενσωμάτωσης σε όλες τις σχετικές υπηρεσίες και ορισμένοι από αυτούς έχουν συγκροτήσει μια ειδική περιβαλλοντική μονάδα για τη διαχείριση της ενσωμάτωσης περιβαλλοντικών πλευρών στην ανάπτυξη της δικής τους πολιτικής 7

- έχει δημιουργηθεί το περιβαλλοντικό δίκτυο γενικών διευθυντών, του οποίου προεδρεύει ο γενικός διευθυντής περιβάλλοντος και το οποίο αποτελείται από τους γενικούς διευθυντές βασικών υπηρεσιών. Εστιάζεται κυρίως στον συνολικό συντονισμό πολιτικής επί περιβαλλοντικών θεμάτων και του αντικτύπου τους σε άλλες πολιτικές, και αντιστρόφως 7

- έχει συγκροτηθεί μια ειδική μονάδα, η οποία υποβάλλει αναφορά απ'ευθείας στον γενικό διευθυντή περιβάλλοντος και η οποία έχει τη συνολική ευθύνη για την εφαρμογή του πέμπτου προγράμματος δράσεως και για τη διαδικασία ενσωμάτωσης 7

- η ετήσια έκθεση της Επιτροπής έχει εν μέρει αλλάξει, προκειμένου να αναφέρει, για κύρια πεδία πολιτικής, τον τρόπο με τον οποίο έχουν ληφθεί υπόψη οι περιβαλλοντικές πλευρές 7

- η Επιτροπή έχει αναλάβει να εφαρμόσει ορισμένα μέτρα στους τομείς της ανακύκλωσης, της διακίνησης των αποβλήτων και της πολιτικής αγορών («πράσινο νοικοκυριό»). Τον Δεκέμβριο του 1995, εξεδόθη έγγραφο στρατηγικής, το οποίο περιλαμβάνει πλαίσιο για δραστηριότητες 7

- έχει λάβει χώρα τακτική αξιολόγηση της προόδου που επιτελεί η Επιτροπή προς την κατεύθυνση της ενσωμάτωσης του περιβάλλοντος. Η αναθεώρηση του πέμπτου προγράμματος δράσεως περιλαμβάνει λεπτομερείς πληροφορίες σχετικά με την ενσωμάτωση της μέριμνας για το περιβάλλον σε άλλες κοινοτικές πολιτικές.